CELEX: 22017D0028
Language: lv
Date: 2015-07-10 00:00:00
Title: EEZ Apvienotās komitejas Lēmums Nr. 188/2015 (2015. gada 10. jūlijs), ar ko groza EEZ līguma XIII pielikumu (Transports) [2017/28]

12.1.2017   
               
               
                  LV
               
               
                  Eiropas Savienības Oficiālais Vēstnesis
               
               
                  L 8/20
               
            EEZ APVIENOTĀS KOMITEJAS LĒMUMS
      Nr. 188/2015
      (2015. gada 10. jūlijs),
      ar ko groza EEZ līguma XIII pielikumu (Transports) [2017/28]
      EEZ APVIENOTĀ KOMITEJA,
      ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
      tā kā:
      
                  (1)
               
               
                  EEZ līgumā ir jāiekļauj Eiropas Parlamenta un Padomes 2009. gada 21. oktobra Direktīva 2009/123/EK, ar ko groza Direktīvu 2005/35/EK par kuģu radīto piesārņojumu un par sankciju ieviešanu par pārkāpumiem (1).
               
            
                  (2)
               
               
                  Tādēļ būtu attiecīgi jāgroza EEZ līguma XIII pielikums,
               
            IR PIEŅĒMUSI ŠO LĒMUMU.
      1. pants
      EEZ līguma XIII pielikumu groza šādi:
      
                  1)
               
               
                  svītro 56.v punkta pielāgojuma tekstu (Eiropas Parlamenta un Padomes Direktīva 2005/35/EK);
               
            
                  2)
               
               
                  nodaļas 56.v punktam (Eiropas Parlamenta un Padomes Direktīva 2005/35/EK) pievieno šādu tekstu:
                  “, kurā grozījumi izdarīti ar:
                  
                              —
                           
                           
                              
                                 32009 L 0123: Eiropas Parlamenta un Padomes 2009. gada 21. oktobra Direktīvu 2009/123/EK (OV L 280, 27.10.2009., 52. lpp.).”
                           
                        
            2. pants
      Direktīvas 2009/123/EK teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
      3. pants
      Šis lēmums stājas spēkā 2015. gada 11. jūlijā, ja ir iesniegti visi paziņojumi saskaņā ar EEZ līguma 103. panta 1. punktu (*1).
      4. pants
      Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
      
         Briselē, 2015. gada 10. jūlijā
         
            
               EEZ Apvienotās komitejas vārdā –
            
            
               priekšsēdētājs
            
            Atle LEIKVOLL
         
      
      
         (1)  OV L 280, 27.10.2009., 52. lpp.
      
      
         (*1)  Konstitucionālās prasības ir norādītas.
      
         PIELIKUMS
         
            LĪGUMSLĒDZĒJU PUŠU KOPĪGĀ DEKLARĀCIJA,
         
         
            ko pievieno EEZ Apvienotās komitejas 2015. gada 10. jūlija Lēmumam Nr. 188/2015, ar kuru EEZ līgumā iekļauj Eiropas Parlamenta un Padomes Direktīvu 2009/123/EK
         
         
            “Eiropas Parlamenta un Padomes Direktīva 2009/123/EK pamatojas uz EKL 80. pantu (pašreizējo LESD 100. pantu), un tās mērķis ir kuģošanas drošības uzlabošana un jūras vides aizsardzības sekmēšana. Tas ir jāpaveic, izmantojot krimināltiesībās paredzētos tiesiskos līdzekļus. Līgumslēdzējas puses ir vienojušās par šīs direktīvas iekļaušanu EEZ līgumā. Līgumslēdzējas puses vienojas, ka Direktīvas 2009/123/EK iekļaušana neskar EEZ līguma darbības jomu, un pieņem zināšanai, ka pēc LESD stāšanās spēkā Savienības likumdevējs var pieņemt minimuma noteikumus saskaņā ar LESD 83. panta 2. punktu attiecībā uz noziedzīgu nodarījumu un sankciju definēšanu konkrētā ES politikas jomā, ja šāda saskaņošana “izrādās būtiska, lai nodrošinātu Savienības politikas efektīvu īstenošanu jomā, kurai tikuši piemēroti saskaņošanas pasākumi”. Saskaņā ar 83. panta 2. punktu pieņemtie turpmākie leģislatīvie pasākumi uz EEZ neattieksies.”